कैंटीन में गैस सिलेंडर तेज धमाके के साथ फटने से भड़की, मरीजों और तीमारदारों में भगदड़ मची
हिमाचल प्रदेश की राजधानी शिमला स्थित इंदिरा गांधी मेडिकल कॉलेज एवं अस्पताल (IGMC) में गुरुवार सुबह आग लग गई।
हिमाचल प्रदेश की राजधानी शिमला स्थित इंदिरा गांधी मेडिकल कॉलेज एवं अस्पताल (IGMC) में गुरुवार सुबह आग लग गई। आग कैंटीन में गैस सिलेंडर में ब्लास्ट से लगी। सिलेंडर फटने से जोर का धमाका हुआ और चिंगारी ने आग पकड़ ली। धमाके की आवाज सुनते ही मरीजों और तीमारदारों में भगदड़ मच गई।
आग लगने से लोग बाहर की ओर दौड़े
बताया जा रही है कि सभी मरीज अस्पताल से बाहर की ओर दौड़ने लगे। वहीं अस्पताल सिक्योरिटी गार्ड मौके पर पहुंचे और आग बुझाने का प्रयास किया। हालांक आग को फैलने से रोक लिया गया है, लेकिन आग लगने की सूचना पर फायर ब्रिगेड की गाड़ियां मौके पर पहुंची और आग को पूरी तरह बुझाने का प्रयास कर रही हैं।
अस्पताल की 11वीं मंजिल पर कैंटीन
इसके अलावा प्रशासन एवं पुलिस की टीमें भी IGMC कैंपस में पहुंच गई हैं। बताया जा रहा है कि आग IGMC की 11वीं मंजिल पर बनी कैंटीन में लगी है। अभी तक की जानकारी के मुताबिक, इस अग्निकांड में अभी तक किसी तरह का जानी नुकसान नहीं हुआ है, लेकिन आग की लपटें उठने और धुंए के कारण चारों तरफ अफरा-तफरी मची हुई है।